Pab Ffransis

Pab yr Eglwys Gatholig Rufeinig rhwng 2013 a 2025 oedd Ffransis (ganwyd Jorge Mario Bergoglio; 17 Rhagfyr 1936 – 21 Ebrill 2025). Ef oedd y Pab cyntaf o America Ladin, a'r Iesuwr cyntaf i arwain yr Eglwys Gatholig.

Fe'i ganwyd yn Buenos Aires, yr Ariannin, yn fab i Mario Jose Bergoglio a'i wraig Regina Maria Sivori.  Cafodd ei addysg ym Mhrifysgol Buenos Aires ac yng ngholeg diwinyddol Villa Devoto.

 Marwolaeth 
Roedd y Pab yn dioddef o afiechyd ysgyfaint cronig. Aeth i'r ysbyty ar 21 Chwefror gyda anhwylder a ddatblygodd i niwmonia dwbl. Treuliodd 38 diwrnod yno cyn ei ryddhau o'r ysbyty ar 23 Mawrth. Gwnaeth ei ymddangosiad cyhoeddus olaf ar ddydd Sul y Pasg, 20 Ebrill 2025.  Bu farw yn 88 mlwydd oed am 07:35 CEST ar 21 Ebrill 2025, yn ei gartref yn Domus Sanctae Marthae.

Angladd
Cymerodd yr angladd le ar 26 Ebrill 2025. Roedd y Pab Ffransis eisiau symleiddio'r drefn a dewisodd arch syml. Roedd pobl o Gymru ymhlith y rhai a aeth i Rufain i weld y trafodion. 
Roedd llawer o bobl bwysig yn bresennol, gan gynnwys y Tywysog Cymru; Keir Starmer, prif weinidog y DU; John Swinney, prif weinidog yr Alban; Michelle O'Neill, Prif Weinidog Gogledd Iwerddon; Felipe VI, brenin Sbaen; Carl XVI Gustaf, brenin Sweden; Arlywydd Volodymyr Zelenskyy a'i wraig Olena; Michael D. Higgins, Arlywydd Iwerddon; Joe Biden, cyn-Arlywydd yr Unol Daleithiau, a'i wraig Jill Biden; ac arlywydd presennol yr Unol Daleithiau, Donald Trump. 

 Cyfeiriadau 

Categori:Derbynwyr Medal Rhyddid yr Arlywydd
Categori:Catholigion o'r Ariannin
Categori:Genedigaethau 1936
Categori:Marwolaethau 2025
Categori:Pabau
Categori:Pobl o Buenos Aires